Document ID: /roh_data/filtered/fineweb-2-filterrobots_roh.jsonl.gz/16282

cuntegn
Svizra
Nivel brin-mellen sur Visp
Da l'interpresa da chemia Lonza a Visp en il chantun Vallais è sortì oz en damaun acid da salpeter. Curt avant las 7:00 han ins vesì in nivel brin-mellen sur l'ovra, communitgescha la polizia vallesana. Per la populaziun na saja quel betg stà privlus.
Las forzas d'intervenziun hajan gì svelt sut controlla la situaziun. Il nivel saja sa schlià entaifer paucas minutas. L'acid da salpeter era sortì cura che lavurers avevan emplenì in container. Nagina n'è vegnì blessà. Salpeter ha in fried penetrant murdent.
RR novitads 12:00